《黄埠墩》
清代·荣汝楫

楼台一簇水中央，放棹蓉湖野趣长。山色扑窗新翠活，涛声撼槛晚风凉。

千家灯火迷华月，四面檐铃语夕阳。绝妙画图谁写得，凭栏惜少芰荷香。

作者简介：荣汝楫(1833--1894)。字作舟，号拙庵，清无锡人。汉璋长子。幼从王柏亭学。工制艺词章。咸丰三年(1853)邑庠生，十一年拔贡。朝考得教职，待选于家。教授里中，族中子弟及百里外。